
„Poezia de meditaţie pe care o scrie Sorin 
Cerin nu este o versificare de adevăruri filozofice, 
ci o împletire de revelaţii despre aceste adevăruri. 
Iar raportul dintre intensitatea acestor revelaţii şi 
îndoiala din care sunt construite adevărurile este 
chiar piatra filozofală a acestei poezii. De altfel, 
secretul de a putea fixa fulgerul revelaţiei este o 
problema la fel de subtilă ca şi aceea a păstrării 
energiei solare din zilele calde în cele reci." 



Ana Blandiana 

1 . DESTIN CORUPT 



Ştiam că Moartea se preface a fi inimă de vânt, 
ce-şi bate nesăţioasă Eternitatea, 
devenind Viaţă de Apoi. 

Valuri cernite rup ţărmurile Simţirii, 
dizolvată în pergamentul unui Dor, 
pe care nu-1 pot înţelege, 
nici aripile Liberului Arbitru, 
naufragiat adânc în sângele Destinului, 
prea corupt de Existenţă, 
pentru a fi Fericire. 

Doar ghearele lacrimilor, 

mai sfâşie carnea putredă a Clipelor, 

pe obrajii plini de sudoare ai Gândului. 

2. CĂNI DE PUSTIU 



N-ar exista niciodată Amăgire, 
fără paşii ciobiţi ai Cănilor de Pustiu, 
din care să ne bem Apa Uitării 
ale căror toarte ale Amintirii, 
se sufocau dacă nu erau ţinute, 
de privirea cerului de nea al Destinului tău, 
prea îngheţat, 

pentru Cuvintele Orizonturilor mele, 

pierdute-n praful Deşertăciunii, 

din care ne clădeam trupurile, 

deja sfărâmate, 

de roata Olarului, 

cu nume de Dummnezeu, 

într-o biblie a credinţei Nimănui, 

din care nu ne mai puteam făuri tălpile Iubirii, 

care să ne apere paşii Viitorului, 

de Despărţire. 

3. Virgină 



Roţi de resentimente, 

ce-şi reneagă învârtirea propriilor căi, 

ale Absurdului, 

predestinate pentru a deveni, 

Moarte, 

la Abatorul cărnii unor Momente, 
gata spre a fi procesate, 
drept Magnetism Vizual, 
care ne atrage sfârşiturile din priviri, 
pentru a ne fi vândute, 
drept începuturile unei Creaţii, 
pe care oricât de mult am încerca să o gătim, 
nu o vom putea digera niciodată, 
ca fiind Virgină, 
în pălmile Viselor, 
devenite pumni, 
daţi cu tărie, 

Adevărului rupt şi şifonat, 
al întâlnirii. 

4. Urmele Ridurilor 



Ciorapii Cerului, 
stau întinşi pe aţa Orizontului, 
pentru a fi încălţaţi în Zori, 
de paşii ce nu-şi vor mai recunoaşte niciodată, 
Calea pentru care au fost transformaţi, 
în Urmele Ridurilor adânci, 
de pe faţa inimii unui Dumnezeu, 
al Zădărniciei, 

care ne-a fost dat spre a pecetlui, 
Iubirea, 

cu bisericile Clipelor Pierdute, 
într-o sărbătoare continuă, 
a Suferinţei. 

Doar greierii surzi, 

mai cântă pe la porţile surde ale Raiului, 

locuit de Sfinţii orbi, 

din marile noastre Revelaţii, 

în care pretindem că ne redescoperim, 

Adevărul Absolut, 

al unui Dumnezeu ce pare pierdut din noi, 
de mai bine de o Eternitate. 

5. Mirobolanta Moarte 



Creneluri de Vise, 

ascund armele letale a Societăţii de Consum, 
la poalele căreia, 

suntem ucişi cu fiecare iluminare a Credinţei, 
care ne roagă, 

să ne mai aşteptăm cu răbdare, 
salvatoarea şi mirobolanta, 
Moarte, 

care ne va izbăvi, 
de toate rolurile Ghearelor, 
pe care eram obligaţi să le ascuţim zilnic, 
pentru a deveni săgeţi, 
care să ne sfârtece Timpul, 
atât de neîndurător cu cei întârziaţi, 
la ora decesului unei Clipe a Eternităţii, 
ce ar fi devenit, 
fără nici o ezitare, 
Adevărul Absolut al Existenţei, 
pe care unii o înjură ca fiind Iubire. 

6. Corbi vulgari 



Nori de Speranţe, 
se abat asupra Ţărânii, 
trupurilor de sârmă ghimpată, 
ruginindu-le în noroiul plin de emfază, 
al Sorţii, 

în care se înfig roţile de plumb ale aceloraşi 
scene, 

dar cu regii diferite, 
ale Vieţii. 

Corbii vulgari necrofili şi necrofagi ai Viselor, 

împrăştie cu dărnicie Coşmaruri, 

fiecăruia, 

fără nici o discriminare, 

bazată pe etnia sau poziţia socială, 

a unui Sex sau altul, 

ce aduce la naştere, 

viitorul luminos al unei Morţi. 

7. Somn şi Raţiune 



Celeritate la amânate, 

pe scurt, uitate, 

zile deşarte, 

cu zodii blestemate, 

se scurg în Uitare, 

vorbe goale de zale, 

însângerate înţelesuri, 

pe străzile pustiite de Vise, 

ce nu poartă dresuri, 

devenind prostituatele propriului Somn, 

al unei Raţiuni, 

răvăşite de vânturile Deşertăciunilor, 
infernale, 

ale pornografiei cotidiene, 

de la baza Societăţii de Consum Ignoranţă şi 

Samavolnicie, 

de pe spinarea privirilor pierdute, 

sub acoperământul divin şi binefăcător, 

al Iadului din bisericile, 

unde până şi Dumnezeu este obligat, 

să plătească taxe şi impozite, 

băncilor pline de strălucire ale Diavolului, 

care ne dă zilnic raţia de fericire sau suferinţă, 

cu nume de Ban. 

8. Clopotele Timpului 



Zâmbetele isterice ale Zorilor, 
stau gata să sfâşie carnea însângerată a Privirilor, 
care-şi caută disperate Viitorul, 
ce pare a uita să mai revină, 
chiar şi sub mantia cernită şi incendiată, 
de până acum, 

care arde pe focul sacru al Vieţii, 
Clipele atât de scumpe, 
dăruite spre a deveni, 
Eternitate. 



Clopotele Timpului, 

încep să- şi bată momentele Zilei, 

cu o frenezie demnă de furtunile simţămintelor, 

sfinţilor unei Iubiri, 

pe care nu o poate înţelege, 

nici măcar Dumnezeul, 

pierdut adânc în Străinul din noi. 

9. Libertatea de Sine 



Doar sacrificiile Zodiilor de Infern, 
se mai aud bătând surd, 
în orologiul placat cu Uitare, 
din turla unei biserici a Destinului, 
ce şi-a pierdut Religia Iubirii, 
la ultima palmă primită de Viaţă, 
de la Timpul rece, 
dezinvolt şi îngheţat, 
legat cu lanţuri de fiare crude şi lacome, 
la picioarele unui Cuvânt, 
care încătuşează orice, 
aripi, idei, simţăminte, 
din respiraţia Libertăţii de Sine, 
ce pare acum ca fiind a Nimănui. 

10. Tainele Jafului 



Evoluţie şi emancipare, 
în genialitatea zodiei, 
maimuţei de lemn putrezit, 
pe care-1 sculptăm, 
după chipul şi asemănarea noastră, 
ieşind adesea exponate groteşti, 
aflate de o istorie întreagă, 
în galeriile de artă, 
ale crimei şi prostituţiei politice, 
pe care le ducem în spinare, 
întregul Destin al Toamnei, 
care ne-a ruginit până şi frunzele Păcatului 
Originar, 

spulberate de vânturile tăioase ale Inerţiei, 
de a fi membri de vază spartă, 
ai unei Societăţi a Absurdului Conjunctural, 
demonizat adesea, 
de inovaţiile castrate ale Evoluţiei, 
izvorâte din tainele Jafului, 
de a ne fura, 

propria Eternitate a Spiritualităţii. 

1 1. OUĂ ÎNCONDEIATE 



Terci de primăveri scrobite cu nonşalanţă, 
la căpătâiul ras al Gândurilor, 
prea oneste pentru a fi adevărate, 
în cloaca unei Realităţi, 
a Desfrâului Social, 
ce- şi arogă dreptul, 
la Monarhia Absolută a Banului, 
din panoplia sfinţilor unui Infern, 
cu nume de bănci. 

Spoieli ameţitoare, 
acoperă desenele obscene, 
din catedrala Cunoaşterii, 
cu miros de duhoare spirituală, 
pe pereţii sufletelor, 
plini de reclamele frenetice, 
care se fac ouălor încondeiate, 
ale propriilor noastre Destine, 
vopsite frumos, 
în culori cât mai calde şi vii, 
dar care nu vor mai face pui niciodată. 

1 2. Dinţii stricaţi ai Şansei 



Replici înzorzonate, 

cu cercei sfâşiaţi de la cadavrele Zilelor, 
aruncate la coşul de gunoi al privirii tale, 
reclamate de către Destin, 
Frivolităţilor, 

unor Plăceri morganatice şi demente, 
care se dezgolesc, 

în vitrina bordelului cu nume de Fericire, 
unde se spală în fiecare dimineaţă, 
întâlnirea, 

pe dinţii stricaţi ai Şansei, 

fără de scăpare, 

a mormântului unei Iubiri, 

ce nu mai are răbdare, 

cu propriul cimitir din sânul, 

Viselor ei. 

13. Tinichea ieftină 



Oare toate credinţele se spovedesc, 
unui Dumnezeu la fel de insensibil, 
ca al Cerului fără ferestre de senin, 
din sufletele noastre? 

Câte trepte să fie urcate, 
pe scările care şi-au pierdut înălţimile, 
din sicriele Anilor, 
ce nu-şi mai doresc, 

decât mormintele confortabile ale caselor, 

de tinichea ieftină, 

în care şi-au închis pentru totdeauna, 

Speranţele sălbatice ale Liberului Arbitru, 

pe care ar fi trebuit să-1 aleagă, 

legat azi de stâlpul infamiei, 

tuturor păcatelor vrute sau nevrute, 

ale înţelepciunilor? 

1 4. Neglijenţa de a decide 



Porţi de diamante ale Paradisului spart, 

în lagărul de vorbe mocnite, 

care ne mistuie neîncetat Sensul, 

încingându-ne pe jarul Existenţei, 

a cărei perfecţiune diabolică, 

ne tăvăleşte pe fronturile Cunoaşterii, 

incendiindu-ne simţurile, 

unde ne conştientizăm cu luciditate, 

Moartea. 

Corali de amăgiri, 
ne scufundă vapoarele, 
neglijenţei de a ne dezice, 
odată pentru totdeauna, 
de Condiţia Umană, 
a celui care se pierde mereu, 
numai şi numai pe sine. 

15. Plictiseală şi debusolare 



Reverberaţiile muşchilor unei Amintiri, 

forţează lacătele ferecate ale sălilor de forţă, 

din Deciziilor pline de remuşcări, 

tatuate în sângele unui Sfârşit, 

care deşi se laudă non-stop cu măreţia lui, 

nu a avut în realitate, 

niciodată, 

un amărât de început al său, 

într-o relaţie unde Iubirea, 

părea să strălucească în fiecare dimineaţă, 

sub cârpa roasă de Vreme, 

a Obişnuinţei, 

care ştergea praful mucegăit, 
de Plictiseală şi Debusolare, 
depus cu prisosinţă, 
pe ochii tulburi ai Deşertăciunii. 

1 6. Torţe vii 

Limbi de foc pălăvrăgesc, 
fraze lipsite de sens, 
care se vreau simboluri pure, 
ale Adevărurilor aprinse, 
devenite Torţe Vii, 
ale Luminii Divine din noi, 
ne încing Societatea de Ars Vieţi, 
ce freamătă frenetic în parlamentul Groazei, 
noi legi ale stupului, 
pentru fabricarea mierii sintetice, 
care nu mai cariază colţii politicienilor, 
prinşi cu ocaua mică, 
pe holurile unor tribunaluri ale Onoarei, 
de a nu se mai putea numi Oameni. 

Ruguri meschine ademenesc Destine, 
în pânzele de păianjen imorale, 
ale unui Dumnezeu corupt, 
până în măduva oaselor Sale, 
aşezate pe crucea lăsată spre a fi purtată, 
de noi înşine, 

prin catedralele sfâşiate de necinste şi 
samavolnicii, 

ale Lumii ce nu ne mai aparţine, 
demult. 

17. Întuneric şi Lumină 



Rădăcini pierdute, 
se răsfiră prin părul şoaptelor tale, 
atunci când mă trezesc înotând, 
prin oceanul lacrimii tale de Vis, 
unde am navigat întregul Destin, 
spre a mă împlini ca grâu al pâinii Existenţei, 
pe care să o sfărâm la picioarele Zilei, 
tăiată felii, 

de privirile care ne-au legat lanţuri de Cer, 
la altarul Nemuririi, 
rămânând astrul de Lumină Divină, 
al căii de foc, 

pe care a călcat Dumnezeu, 
spre a ne despărţi, 
Adevărul de Minciună, 
şi Binele de Rău. 

1 8. Simţire 



Câte Verbe se vor mai naşte, 
în ochii descumpăniţi ai Inimilor, 
care şi-au pierdut subiectele Speranţelor, 
în apele învolburate ale reptilelor cu sânge rece, 
devenite eternele Virgule, 
din întâmplările muşcate mortal, 
la margine de sărut, 
pe aripi de cer, 
frânte, 

unde am devenit, 
pentru prima oară, 
Simţire. 

Ne-am trezit rupţi de coala albă de suflet, 

unde ne mai puteam desena, 

Viitorul, 

înţelegând că de acum încolo, 

toate viziunile noastre, 

se vor rezuma, 

la ecoul surd şi rece, 

al peniţei părăsite de literele scrise cu foc, 
pe mormântul unei Relaţii, 
cu Timpul, 

ce nu mai are demult Clipe, 
pentru noi. 

19. Infernul sângelui 



Sârma ghimpată a lacrimilor, 
fără de speranţe, 

rugineşte pe mormântul ridurilor, 
unui Timp al compromisului, 
unde ne-am aflat în Infernul sângelui, 
ce ne păzea cu străşnicie genele, 
la poarta Destinului. 

Regrete târzii, 

ningeau peste sfârşitul de lume ale Simţirilor, 
care nici să-şi regrete Visele, 
nu mai reuşeau, 

în vulcanul aprins al întâmplărilor, 
unde am devenit fără să vrem, 
lava pietrificată, 
a statuii unei iubiri interzise, 
din paginile îngălbenite a Bibliei, 
ce pare azi mai mult ca niciodată, 
a nici unuia dintre noi. 

20. PĂCATE UCISE 



Petale de crime, 
se rup una câte una, 
din corola florilor, 
unor suflete despărţite, 
de propria lor ţărână trupească, 
pentru a ne arăta, 
care dintre ele este cu noroc, 
la poarta arsă a Fericirii. 

Păcate ucise în piaţa mare a Destinului, 
încă stau spânzurate de Trecut, 
legănându-se în bătăile Vântului, 
unui Regret, 

pe care nici Dumnezeu nu L-a înţeles vreodată, 
atunci când şi-a dorit Adevăr în loc de Minciună. 

2 1 . Privirile aprinse ale Cerului 



Revolte şi remuşcări, 

verighete ruginite la capăt de Speranţe, 

mocirlă de sentimente, 

depusă pe roţile înpotmolite ale Adevărului, 

unei Lumi pe care ar fi trebuit să o ocolim, 

încă din Moartea care ne-a adus Viaţa, 

pentru a o conştientiza. 

Nori de regrete plouă cu foc, 
peste privirile aprinse ale Cerului, 
din Apusul Sângelui, 
care ne-a despărţit, 
Lumina de întuneric, 

aducându-ne frigurile de nesfârşit ale Nopţii, 

din Cuvântul în care credeam că ne-am construit, 

casa dorinţelor cele mai fierbinţi, 

prăbuşită la cutremurul absurd, 

al Lacrimii acum ruinate, 

din care ne adăpam, 

Fericirea, 

în ochii unei Iluzii a Vieţii, 
pe care am fi dorit-o, 
a noastră. 

22. DESCÂNTECE STRANII 



Păduri de amintiri foşnesc neputincioase, 
pe ridurile fumegânde, 
ale traseismului dintre Viaţă şi Moarte. 

Descântece stranii, 

înroşesc convulsiile pătimaşe ale sfinţilor, 
din icoanele orfane de rugăciuni, 
care stau spânzurate de zidurile mucegăite ale 
sufletelor, 

într-o continuă condamnare la decapitare, 
fără o sentinţă clară a Religiei, 
care nu doreşte nici azi, 
să-şi dea cărţile de joc ale Evenimentelor, 
pe faţa prelinsă de sudoare ideatică, 
a Istoriei. 

23. ŢĂRMURI NECHIBZUITE 

Rădăcini de cremene aprind scântei otrăvitoare, 
în Cuvintele din care ne-am născut Cunoaşterea. 

Ţărmuri nechibzuite, 
se surpă în propriile vene, 
ale unui sânge al Nimănui, 
care pare că nu ştie să trăiască, 
dincolo de hotarele propriului fluviu 
discreţionar, 
al Credinţei. 

Raci rătăcitori, 

aleargă cu frunţile plăcerilor pasionale, 
irosite la spatele Bordelului cu Patimi, 
de cleştii amantlâcurilor, 
ce vor să ne ştranguleze Existenţa, 
Adevărului Absolut al Sacralitătii. 

24. Muncile Deşertăciunii 



Atunci când vor arde Orizonturile înţelesurilor, 
iar din cenuşa lor, 

vor fi construiţi noii paşi ai Credinţei, 
se va pogorî din înălţimile Conştiinţei, 
Adevărul Iluziei Vieţii, 
care va domni în pace şi linişte, 
întreaga existenţă a Umanităţii. 

Nici aripă de Gând, 

nu va mai putea să tulbure cu zborul ei, 
Perfecţiunea Planetară, 
care se va cununa cu Eternitatea Cimitirului, 
ascuns în pălmile bătătorite de muncile 
Deşertăciunii, 

ce va reînvia în adevărata lui valoare, 
Sensul fără de Logică al Vieţii, 
dând casă şi masă, 
Străinului din noi. 

25. Constelaţie 



Pierduţi în stelele căzătoare, 

ale fiecăruia în parte, 

fără să ne dăm seama, 

am construit o constelaţie a ororii, 

cu nume de Societate de Consum Deşertăciune, 

unde fazanii Constituţiilor masochiste, 

mai cred şi acum în penajul colorat al Iubirii, 

pe care-1 ţintuiesc la pălăriile de sărbătoare, 

purtate la paradele sophisticate ale Ipocriziei, 

atât de ocrotitoare cu cei avuţi, 

vitrege cu ceilalţi, 

sub numele de lege şi corectitudine. 



Doar Moartea mai poate veni să ne salveze, 
pe cei care mai credem în Spiritualitate. 

26. La capăt de Zâmbet 



Rgrete sparte, 

la jocurile pustiite de noroc ale Existenţei. 

Răcnete de Speranţe, 

lovesc golurile Ecourilor din mormintele 

Singurătăţii. 

Ceruri căzute din înălţimile Creaţiei, 
ne strivesc Orizonturile Iluziilor Vieţii, 
care ne-au mai rămas, 

unde să ne putem construi altare de închinăciune, 

Iernilor geroase ale Cuvintelor îngheţate, 

la capăt de Zâmbet încremenit, 

pe trăgaciul unei arme a Apocalipsei. 

27. Infern cu nume paradisiac 



Nu suntem nimic altceva, 

decât urmele unor umbre, 

care ne încolţesc în mormintele propriilor 

Conştiinţe. 

Rădăcini amare şi amarnice de Iluzii ale Vieţii, 
ne înlănţuiesc cu fiecare respiraţie a Gândurilor, 
ce ar putea muri mult mai decent, 
fără să- şi conştientizeze Moartea, 
născută din Zodia Neputinţei, 
unei Vieţi, 

pregătită eşecului de a Cunoaşte, 
doar ceea ce este permis, 
din infernul cu nume paradisiac, 
al Lumii. 

28. Prin noroiul destinelor 



Suntem ploile decăzute ale focului Creaţiei, 

care binecuvântează ţărâna, 

udând-o cu aripile libertăţii, 

la care sperăm întreaga noastră existenţă? 

Sau, 

uriaşii cu picioare de lut ale Iluziilor Vieţii, 
care ne calcă neîncetat onoarea, 
de a ne muri cât mai demni, 
Viaţa, 

prin noroiul Destinelor? 

29. Non-Sens, Distrugere şi Uitare 



Vracii Norocului au devenit şomeri, 

după ce au colindat Viaţa la Cimitirul Veseliei, 

unde petrece cu nonşalanţă Moartea, 

bând în neştire Clipele Frământărilor, 

din cupele făurite din cranii de simţire, 

ce încă n-au putrezit în întregime, 

Vanitatea, 

ce ne considera Existenţa, 
ca fiind o luptă, 
a Totului cu Toate, 
din Vulcanul căreia, 

să ne culegem lava de agoniseală zilnică, 

care ne arde până la creştet, 

Conştiinţa de a fi puternici, 

şi totuşi ne credem Dumnezei pe Pământ, 

fără să observăm cum vânturile pustii ale 

Deşertăciunii, 

ne duce cu fiecare moment care trece, 

praful din ţărâna trupurilor, 

spre văzduhurile din ce în ce mai înalte, 

unde domneşte de o eternitate, 

Non-Sensul, 

sprijinit de Distrugere şi Uitare. 

30. Trenul aripilor 



Câtă tăcere, 

poate exista într-un Zâmbet, 

ce pare că- şi strigă din toţi porii neputinţa, 

de a se încarna, 

într-o Fericire, 

din urmele căreia, 

să ne făurim veşminte de Clipe, 

pe care să le purtăm, 

la întâlnirea, 

unde peţitoarele Iluziilor Vieţii, 
ne prevesteau Iubire? 

în care gară mai opreşte trenul aripilor, 
care să ne ducă în văzduhul nesfârşit al ochilor de cer, 
pe care până şi Dumnezeu pare să-I fi pierdut, 
atunci când a clădit cărămizile Dragostei. 

3 1 . Un Liber Arbitru amar 



Nori cuprinşi de spaima, 
propriilor furtuni, 
Turme ce n-au cunoscut niciodată, 
pajiştile Libertăţii, 
Noduri gordiene, 
care-nghit doar vorbe-n vânt, 
netăiate niciodată, 
de vreun înţeles, 
oricât de amar ar fi, 
Liberul Arbitru. 

Doar Şanse strecurate, 

prin sita gardurilor de sârmă ghimpată, 

ale privirilor cernite, 

spre a deveni zăpada troienită, 

în care se ascund urmele umbrelor unor Destine, 

ce mai cred în Adevărul Absolut al Existentei. 

32. Om şi sacrificiu 

Câtă pierdere să fi suferit Dumnezeu, 
atunci când a greşit Creaţia? 

între Iluzia Vieţii şi Liberul Arbitru există o 
punte, Nebunia. 

Fericirea este veşmântul toleranţei care se 
hrăneşte cu prostie. 

Prin naştere ne pecetluim Moartea, iar prin 
moarte, Viaţa. 

Singurătatea este virgula pusă acolo unde nu 
trebuie. 

De ce replica Religiei este martiriul, suferinţa şi 
sacrificiul? 

Oare nu pentru că Omul este înainte de toate un 
martir sacrificat şi plin de suferinţă? 

33. ÎNTÂLNIREA NIMĂNUI CU NEANTUL 



Relicve sparte pe ruinele Amintirilor, 
scrijelesc numele Deşertăciunii, 
pe obeliscurile Memoriei, 
celor care au crezut în Sacralitate. 

Muşchii umezi ai lacrimilor, 
mai spală din când în când, 
treptele pe care au călcat paşii sfinţi, 
ai Durerii de a ne putea numi, 
Iubire. 

Zorii mumificaţi ai Dreptăţii, 
par a se nărui, 

sub greutatea unui Cer plin de Reproşuri, 
indiferent şi rece, 

al unei întâlniri a Nimănui din tine, 
cu Neantul din mine. 

34. Ospiciul Societăţii de Consum 

Nasturii Gândurilor, 

se lasă descheiaţi, 

de Bordelul Primitiv al Logicii. 

Literele de Foc ale înţelepciunii, 

vor să aprindă soclul inert şi rece, 

prea plin de igrazie al Culturii, 

în timp ce Dumnezeu trage să- şi moară Moartea, 

împărţită cu dărnicie Lumii. 

Doar Liberul Arbitru îşi construieşte cu nesaţ, 
Ospiciul Societăţii de Consum, 
unde Omenirea va fi internată, 
pentru Eternitate. 

35. PE RAFTURILE MĂCELĂRIILOR 



Replici tăioase, 

porţionează carnea Cuvintelor, 
la abatorul Liberului Arbitru, 
unde frazele veninoase, 
ucid din faşă orice împotrivire, 
de a nu fi procesat, 

într-unui dintre produsele de bază cum ar fi, 

supuşenia, linguşeala sau plecăciunile, 

toate înregistrate ca mărci de soi, 

în apanajul Ierarhiei, 

unde instinctul de haită are mare căutare. 

Oricine şi orice se vinde şi se cumpără, 
pe rafturile măcelăriilor acestei Vieţi, 
în afară de Moarte. 

36. Orientare 



Colţii sângeroşi ai Timpului, 
sfâşie Apusul. 

Caii sălbatici din Clipe, 
aleargă Libertatea, 
spre bulgărele de foc al Răscrucii, 
dintre Binele de aur, 
din care ne facem verighetă, 
şi Răul de mocirlă trupească, 
care va întinde mâna, 
spre a o primi pe degetul de cununie, 
al Destinului, 
ce pune Liberului Arbitru, 
ochelarii de cal ai Iluziei Vieţii, 
spre a ne orienta, 
cât mai perfect, 
către Moarte. 

37. Alpină 



La stâna Reproşurilor, 

nici o frază nu mai poate fi mulsă, 

de preţiosul înţeles, 

din care se produc deliciile artei culinare, 
a înţelepciunii. 

Dulăii întrebărilor latră răguşiţi a neînţelegere, 
legaţi de gardurile, 

ce par de nepătruns ale unor Iubiri rebele, 
care-şi fac veacul, 
pe vârful de munte al Dorinţei, 
crezând că vor cuceri Echilibrul, 
cel mai greu versant, 
din prăpastia Debusolării, 
pierdută în acest ţinut alpin, 
patronat de Instinctul Ierarhiei, 
al unei Societăţi bolnave de angoasă. 

38. 0 Existenţă nemuritoare 

Poate exista raţiune în arta Infernului de a ne 
numi Oameni? 

Căror stele le datorăm ţărâna trupurilor noastre 
care-şi aşteaptă tăcute mormântul? 

Toţi anii lumină ai Universului nu pot întrece în 
măreţie un singur punct conştientizat de Adevărul 
Absolut. 

O Existenţă nemuritoare se poate numi Moarte 
dacă nu cunoaşte Timpul şi trecerea lui? 

39. Puşcărie 



Gratii intrate-n graţii, 

în lumina palidă a Vieţii, 

pentru care Dreptatea, 

a devenit biserica uitată a Deznădejdii, 

iar plenititudinea sufletească, 

sfinţii care n-au reuşit să iubească niciodată. 

Furtul în Morala unui hot devine Cinste. 

Câte catedrale nu s-au înălţat prin jaf, 

în folosul şi binele Credinţei, 

pentru care nu s-a inventat încă puşcăria? 

40. La sărutat de moaşte 



Reclame ameţitoare şi amăgitoare, 

cu Dumnezeu în poziţii din ce în ce mai 

indecente, 

sunt folosite, 

în scopul asigurării nivelului de trai al 
Paradisului, 

care şi-a pierdut simţul măsurii, 
încă de la darea lui în folosinţă, 
celor umili şi cu frica Credinţei în sânge, 
care rup Existenţa, 

în fâşii multicolore de patimi şi pasiuni, 
ce se vor împleti în cozi uriaşe, 
la sărutat de moaşte ale Morţii, 
pentru un loc cât mai călduţ, 
în Lumea de Apoi, 
la porţile căreia, 
pare a fi o mare bătălie, 
pentru obţinerea vizei de intrare. 

Mai există ceva neîntinat pe lumea asta? 
Poate Adevărul Absolut, care nu ne este relevat. 

4 1 . Clovnii absurdului 



Cum ar fi arătat Lumea, 
dacă Iluzia Vieţii nu ne-ar fi lăsat Speranţa? 

Dar crimele zilnice? 

Cu siguranţă erau mai puţine, 
fiindcă făptaşii nu mai visau la Şansă, 
dar tot ea, 

nu le mai dădea nici un impuls, 
savanţilor, creatorilor, 
care aveau un crez în Dumnezeul lor. 

Poate ochii copiilor bolnavi de cancer erau mai 
cerniţi, 

mai veseli sau mai trişti? 

Clovnii absurdului de la cârmele guvernelor ar fi 
devenit mai conştienţi? 

Iată cum Viaţa, 
devine un Echilibru necesar, 
între Rău şi Mai Rău. 



so 



Sorin CE<RJN 



42. Vulturi hoitari 



Zorzoane de idei înfierate, 
ning peste Apocalipsa Conştientizării Morţii. 

Cimitire arhipline de mormintele Adevărurilor, 
zâmbesc trecătorilor cuminţi, 
înregimentaţi în corul Iluziei Vieţii. 

Vulturii hoitari, 
mari şi negri ai Absurdului, 
se învârt deasupra unui cadavru de Iubire, 
dorind să-i sfâşie 
şi ultimele bucăţele, 
din carnea Clipelor putrezite, 
pe oasele albite ale Uitării. 

43. Adevăratul Dumnezeu 



Nu pot să cred în Dumnezeul Omului, 
făurit din Liberul său Arbitru, 
în care se încarnează Iluzia Vieţii. 

Adevăratul Dumnezeu, 
este Lumina Divină a Adevărului Absolut, 
o Conştiinţă Universală, 
care nu-ţi va cere să te rogi Umilinţei, 
sau să faci mătănii Averilor Bisericeşti, 
ci doar să fii drept cu tine înşuţi şi cu cei din jurul 
tău. 

Nu sunt ateu, 

fiindcă Dumnezeul meu este Lumina Divină, 
dar nici credincios, 

în religiile făcute pentru a supune fiinţa, 
şi nu pentru a o elibera. 

44. Condamnaţi la Necesitate 



Lacătele Cuvintelor de plumb, 
închid lanţurile grele, 
care abia se mai târăsc, 
duse de paşii Absurdului, 
spre închisoarea noastră cea de toate zilele, 
Existenta. 

Ninge cu Moarte, 

troienind Deşertăciunea cu noi suflete, 
a căror unic sens este eliberarea de Viaţă, 
după executarea condamnării, 
la Necesitate. 

45. Obrajii Hazardului 



Regulamentul sângelui Adevărului, 
prevede, 

să bată Inima Minciunii, 
în ritmul de dans, 
jucat, 

pe melodia unui Dumnezeu, 

ce pare că şi-a pierdut graţiile divine, 

devenind prea mult, 

Om. 

Doar sentimentele se mai încurcă uneori, 
cu ploaia de vorbe amare, 
ce cad şiroaie, 

peste obrajii îmbujoraţi ai Hazardului, 
care nu înţelege, 

cum de a căzut Iubirea de pe tronul ei divin, 

tocmai peste floarea zâmbetului, 

pe care o poartă la butoniera Destinului. 

46. Piesa Destinului 



Sunt adesea o scenă părăsită, 
cu scândurile Fericirii putrezite, 
pe care nu mai joacă demult, 
actorii Iubirii. 

Aştept în zadar gongul Regăsirii, 
care să-mi bată Eternitatea Clipei, 
în care am reconstruit, 
un întreg Univers, 
al ochilor tăi, 
de Nemurire. 

Privesc la fantomele spectatorilor întâlnirii, 

care ne aplaudă piesa Destinului, 

ce nu s-a jucat niciodată, 

pe strada Umbrelor unei îmbrăţişări. 

47 . Adevărata credinţă 



Podurile de Vise, 
ne leagă mai mult de Pământ, 
decât cele de piatră ale Realităţii. 

Zugravii politicilor, 
pot acoperi mai multe Adevăruri, 
dacă vor folosi armele Iubirii, 
decât pe cele ale Duşmăniei. 

Adevărata credinţă este să ai un ideal, 

pe care să-1 divinizezi, 

dar să nu-1 atingi niciodată, 

chiar dacă-ţi va cădea umil la picioare, 

fiindcă va deveni faţa neruşinată, 

a Iluziei Vieţii, 

din care-ţi va rânji, 

Liberul Arbitru. 

48. Copacii regretelor 



N-am înţeles niciodată, 
de ce Primăverile mor, 
iar frigul din urmele Pasiunilor, 
îngheaţă Aşteptările, 
îmbrobodite cu veşmintele Minciunilor, 
la coltul străzii Dor. 

Copacii Regretelor, 

din părul albit al Anilor, 

au înflorit în toate culorile ridurilor, 

prin albiile cărora, 

curg fluvii de transpiraţie sentimentală, 
ale cărei ţărmuri, 
se lovesc dureros, 
de faţa răvăşită, 
a pierderii pentru totdeauna, 
de noi înşine. 

49. Alinare 



Deschide-mi Doamne, 
poarta Adevărului, 
să înţeleg, 
de ce Orizonturile, 
mor strivite, 
tocmai de cerul senin, 
al ochilor Tăi, 
iar libertatea, 

înseamnă adeseori încătuşare, 
de Verighete, 

ce nu vor crede niciodată în Iubire, 
decât în biserici, 
clădite fără de Dumnezeu? 

încotro, 

voi mai găsi alinare, 
dacă Moartea, 
a devenit mai liberă, 
decât Viaţa, 
iar Minciuna, 

mai adevărată decât un Adevăr? 

50. ÎN COLIVIE 



Căderile surde ale Surâsurilor, 
au devenit un simbol, 
al Existenţei, 
atunci când, 

au fost troienite în Clipe grele, 

înlănţuite de Amintiri, 

spre a fi arestate, 

într-o Inimă de diamant neşlefuit, 

precum mi-e sufletul, 

pe care să-1 aşez, 

la cerceii Patimilor, 

puşi cu sârguinţă la urechile, 

Morţii. 

în colivia Liberului Arbitru, 

am realizat cât de închis pot să-mă trăiesc viaţa, 

abia atunci când s-a stins lumina Iluziei Vieţii. 

5 1 . Liberul Arbitru al Omului 



Ziduri morganatice, 

rătăcesc printre ruinele sufletului meu, 

care era undeva-cândva o catedrală, 

în razele privirii unui Dumnezeu, 

pe care 1-a pierdut, 

la răscrucea Demnităţilor, 

unde m-am simţit umilit şi înşelat, 

de Liberul Arbitru al Omului, 

care-L vedea cu totul şi cu totul un Altul, 

decât ceea ce ar fi trebuit să fie. 

Atunci am început să construiesc din nou, 
înlăturând mlaştinile şi burienile Amăgirilor, 
aşezând fiecare cărămidă a Iubirii, 
pe soclul de onoare al Adevărului, 
zidind în cele din urmă, 
un palat al înţelepciunii, 
unde am intrat cu sfială. 

52. DESCOMPUNERE MENTALĂ 



Orori de presentimente, 
îşi flutură stindardele vinovate, 
peste politicile ucigătoare ale Moralei, 
unei Lumi, 

a declinului şi dezastrului spiritual. 

Rădăcini ce par a-şi fi pierdut, 
ţărâna trupurilor, 
în inimile cărora să se înfigă, 
devenindu-le casă, 

stau putrezite şi purtate de Vânturile înstrăinării, 

prin deşerturile fără margini, 

care însoţesc Cuvintele, 

într-o caravană a descompunerii mentale. 

53. Greierii viselor 



Când cimitirele îşi vor pierde rostul, 
Lumea va fi dispărută demult. 

Doar stelele ce încă nu şi-au murit anii de lumină, 
vor mai rătăci visătoare, 

peste gheaţa însângerată a umbrei unui Cuvânt, 
ce trecuse mai demult decât Vremea, 
şi se numea Iubire. 

Nici greierii viselor nu-şi vor mai cânta, 
apăsătorul marş funebru al Iluziei Vieţii. 

54. Moneda Lumii 



Raze de dor, 

înlănţuiesc cu îmbrăţişări Speranţele, 

ţâşnind printre norii Depărtărilor, 

atât de apropiate Deşertăciunii, 

încât până şi Visele primeau un gust amar, 

fiind asortate cu zahărul Amăgirii, 

adus tocmai de la băcănia insalubră a Timpului, 

unde se vând Clipele Eterne, 

din ce în ce mai multe, 

pe mai nimic, 

traficanţilor de întâmplări, 

care le duc în bordelurile Destinului, 

spre a câştiga cât mai mult de pe urma lor, 

fiind plătiţi în cea mai valoroasă monedă a Lumii, 

cu nume de Nimicnicie. 

55. Vulcanul Zădărniciei 



Spini debusolaţi, 
dau anunţuri la Mica Publicitate, 
fiindcă-şi caută capete, 
pe care să le transforme în Crişti crucificaţi, 
pe Soarta unei Credinţe, 
ce ar părea a Nimănui, 
dacă nu ar fi sângele Suferinţei, 
care să ţâşnească din vulcanul nestins, 
al Zădărniciei, 
unei Istorii a Neînţelesului. 

Se cutremură până şi ruinele bisericilor, 

ce- au fost zidite de natură, 

în cimitirele genelor noastre, 

care ne-au dictat mereu, 

cum să urmăm, 

calea prăfuită şi criminală, 

sadică şi ticăloşită, 

a unui Liber Arbitru, 

al Iluziei Vieţii, 

pentru a ne recâştiga adevărata Libertate, 
prin Moarte. 

56. Trupuri firave 



Lacrimi de trandafiri, 

se scurg pe altarul neînţeles al petalelor, 

pe care şi-au scris Ploile, 

jurnalele intime de fiecare zi, 

pline de poezie şi candoare, 

atunci când au udat, 

ţărâna trupurilor firave ale Sentimentelor, 

care se înţepau deseori, 

în spinii solitari ai Momentelor, 

unei primăveri aprinse, 

în inimile noastre. 

Nimeni nu ştia că într-un apus însângerat, 
toate acestea, 

vor fi retezate de cleştele nemilos al călăului, 

cu nume de Iluzie a Vieţii, 

pe eşafodajul Liberului Arbitru. 

57. Un Dumnezeu al greşelilor 

Aripile frânte ale Amintirilor, 

se risipesc în sângele vulcanic al Dorului. 

Zbor de gheare, 

peste buzele nestinse şi capricioase ale 
Cuvintelor, 

ce sfâşie scările Ierarhiei, 
unde lumina existenţei ochilor de zăpadă ai 
Adevărului, 
este vrăjită, 

de reptilele veninoase ale norilor, 

din cugetele pătate, 

de prea multă ploaie de basme, 

care ne minte Voinţa, 

seducătoare a democraţiei Iluziei Vieţii, 

învăţându-ne primii paşi ai compromisurilor, 

în timp ce ne lovim de bastonul de oţel, 

al Liberului Arbitru, 

dat de un Dumnezeu al greşelilor, 

pe care nu le vom putea înţelege niciodată, 

ca fiind necesare. 



66 



Sorin CE<RJN 



58. Cine ştie? 

Ne-am tatuat de dincolo de naştere, 
cu simbolul Morţii acestei Vieţi? 

Să fim realitatea unei himere, 
a unei lumi care nu ne aparţine? 

Cărei umbre de Iubire şi Conştiinţă, 
a Cerului de Clipe, 
îi aparţinem de fapt, 
odată ce Destinul, 

pare a se sfârşi de fiecare dată şi negreşit, 
în cimitirul Gândurilor, 
greşite sau nu? 

Să aflăm că suntem un joc al ielelor nebune, 
pe fluviul unui Vis abia după ce nu vom mai fi? 

Poate un soclu al unei cruci, 
pe care nu am înţeles-o niciodată, 
care s-a sfărâmat la picioarele, 
Vanităţii, îndoielii şi Deşertăciunii? 

Cine ştie? 

Oare chiar ştim? 

59. Ospiciu Social 



Aş vrea să deschid larg, 

uşile aripilor frânte din Simţire, 

indiferent de frigul rupt din Gândurile, 

ce au apăsat atât de mult Lumea, 

încât au devenit a doua personalitate a ei, 

prin Cunoaştere, 

creînd un alt Univers, 

un Ospiciu Social, 

unde stelele sunt şomere, 

iar galaxiile au un buget de cheltuit, 

pentru tâlhăriile şi ticăloşiile celor aleşi, 

de băncile interstelare. 

Decât să conştientizăm o astfel de Existenţă, 
a Desfrâului, 

era mai bine să nu realizăm acest lucru, 
dar atunci cu ce s-ar mai fi hrănit Moartea, 
dacă nu ar fi existat pentru noi? 

60. Undeva -Cândva 



Ţărmuri însingurate, 

care şi-au pierdut oceanele Viselor, 

devenite oaze de dor, 

în deşertul pustiului din urmele şterse, 

ale Amintirilor, 

unde Fericirea a devenit, 

Moarte, 

iar Destinul, 

Mormânt, 

lovesc abisul norilor din suflete, 
cu furtunile Inimilor, 
unde mai fulgeră, 
cu Iubire. 

Mănunchiuri de valuri ale Lacrimilor, 

se strâng în buchete de Regăsiri, 

spre a fi oferite Trecutului, 

ce pare de neînţeles, 

în noianul de vorbe goale, 

din ce în ce mai străine, 

ale Zilelor naufragiate, 

din Paradisul care ne-a unit, 

undeva- cândva. 

61. La botezul Morţii 

Am sărutat pălmile Zodiei, 
care m-a născut, 
din Lumina divină a Zorilor, 
Conştientizării Cunoaşterii, 
unde Steaua mea, 
venise să mă boteze cu Moarte, 
pe cântarul unei Lumi, 
pe care o primisem drept verighetă, 
a propriului Destin, 
unde nu ştiam cât voi cântări, 
la împlinirea mea cu Nemurirea. 

Şi am strigat din toate puterile galaxiilor, 

ce-mi deveniseră trup, 

unele moarte mai demult decât Vremea, 

ce-mi dăduse atomii, 

propriilor stele ale simţirii, 

spre a deveni, 

poezia freamătului unei Eternităţi, 
a unui Dumnezeu, 
pe care doar regăsirea, 
îl poate înţelege pe deplin. 

62. Rana Creaţiei 

Să fim rana Creaţiei unui Dumnezeu care nu ne-a vrut? 

De ce a lăsat atât de neînţeles Străinul din Noi, ca nu 
cumva să-L descoperim, 
cu adevărat? 

Dar Păcatul Originar, care ne învinovăţeşte de ceva ce 
nu am făcut personal? 

Cum de ne-a fost pasată această vină colectivă şi din ce 
cauză? 

Ce caută Iluzia Vieţii cu înşelătorul ei Liber Arbitru în 
această ecuaţie a suferinţei? 

63. Negura prostimii 



Podurile în construcţie ale Privirilor, 
trec apăsătoare, 
peste bănci de plumb, 

dintre bisericile Compromisurilor unor Bani, 
şi divinitatea, 

ce pare că ne-a părăsit de orice Speranţă, 
a unei lumini, 

de la capătul tunelului cu nume de Bun Simţ. 

Macarale ale prostituţiei politice, 
ridică noi palate de bordeluri parlamentare, 
din ce în ce mai strălucitoare, 
peste negura cotidiană a prostimii. 

64. Era Fumului 



Trăim o eră a Fumului, 

de şenile în războaie, 

sau roţi care ne învârt creierele, 

într-o horă a poluării, 

de noi înşine, 

din ce în ce mai depărtaţi, 

de natura Luminii Divine. 



Mereu afumaţi, 
nu înţelegem, 

Calea către Crâşma Credinţei, 
devenită bordelul parohilor de lux, 
al politicilor de marketing, 
viitoare şi trecute, 

ce vând orice la preţ de speculă spirituală, 
de la lumânări la cap de Iluminare moartă, 
până la icoane de răspunsuri, 
din ce în ce mai deocheate. 

65. Imperfecţiune şi perfecţiune 



Să fi căzut în graţiile Libertăţilor decăzute, 

la împlinirea unui Soroc, 

la care Dumnezeu nu se aştepta, 

să fie chiar roata de moară, 

a Speranţelor Sale isterice, 

cu privire, 

la ce anume poate însemna Fericirea, 
Dorinţa şi Conştientizarea Cunoaşterii? 

Poate că Imperfecţiunea, 
ar trebui să ne devină alean, altar şi povaţă, 
iar noi prin curaj şi abnegaţie, 
să descoperim, 
infinita Perfecţiune Pură, 
ce izvorăşte din aceasta, 
devenindu-ne, 

adevărata Mare Eliberare de noi înşine, 
decât ceea ce Morala Omului, 
sau ale Dumnezeului creat de acesta, 
consideră a fi Perfecţiune. 

66. Cavourile trupurilor 



Coroane de Vise, 

se aştern pe mormintele Amintirilor, 
ucise în zorii sângerii ai unui Sânge, 
în genele căruia au fost lăsate, 
Iluzia Vieţii şi Liberul ei arbitru. 

Dansurile funebre ale norilor, 
ce ne răcoreau cândva Inimile, 
cu ploile reci de săruturi, 
se reflectă, 

pe bolţile de marmoră neagră, 
ale cavourilor trupurilor noastre, 
în care ne-am închis pentru totdeauna, 
Simţămintele. 

67. Florile noastre 



Flori de gheaţă, 
dăruite troienelor, 
din Cuvintele degerate, 
par a se topi, 
în ochii de cer, 
ai Luminii Divine, 
prin care mi-ai privit, 
sentimentele. 

Flori de cer, 

spală cu apa lor nemuritoare, 
lacrimile mormintelor de paşi, 
pe care ar fi trebuit să-i fi făcut, 
pe puntea îmbrăţişării. 

Flori de hârtie, 
pagini nescrise, 
ale unei Iubiri, 

decăzute din Paradisul Eternităţii, 
pe răceala Cimitirului, 
dintre palmele sângelui tău, 
şi respiraţia viselor mele. 

68. JOC DIABOLIC 



Clepsidre de patimi, 

cântăresc Existentele obeze de suferinţe, 

într-un joc diabolic, 

al Absurdului cu Deşertăciunea. 

Rouă de patos, 
speli faţa nevăzută, 
a unui Dumnezeu pe care L-am creat, 
pentru a ne putea ucide adversarul. 

Zei de oţel, 
topit din săbiile, 

prin care ne-am încoronat Moartea, 
drept împărăteasă a Voinţei. 



Liberul arbitru 



77 



69. CÂTE VIEŢI NE SUNT NECESARE 



A învăţat cineva să numere, 
Infinitul Adevărului Absolut, 
sau câte vieţi ne sunt necesare, 
pentru a ne înţelege sensul Morţii? 

Poate vom afla câţi paşi mai avem de făcut, 
până când ne va fi dat să ne cunoaştem, 
icoana propriei Iluzii a Vieţii şi cauza ei?, 
să o ştergem în fiecare dimineaţă, 
cu respiraţia adevăratului înţeles, 
al menirii pe acest Pământ. 



78 



Sorin CE<RJN 



70. Rolurile Existenţei 

De ce ne-a luat Dumnezeu, 
toate rolurile acestei Existente? 

Nu putea să ne fi lăsat şi nouă, 
măcar unul secundar, 

de dus tava prostiei la masa prostituţiei politice, 
de exemplu? 

Ştiu că mulţi vor spune, asta şi facem. 

Nu, le răspund, 

Este doar Iluzia Vieţii lor, 

atâta timp cât trecutul Liberului Arbitru, 

ne arată doar o cale a unui Destin, 

şi nu mai multe, 

cum ne minte cu neruşinare viitorul, 
că aceea ar fi cea aleasă. 

De către cine şi pentru ce Deşertăciune sau 
Absurd? 

Dacă am avea posibilitatea, 
să ne vedem, 

doar cu o fărâmă din ochii Adevărului Absolut, 
oare cum am arăta, 
cum ar fi Dumnezeu şi Creaţia Lui, 
dar Timpul şi Spaţiul, 
Lumea în ansamblul ei, 
sau Conştiinţa socială şi individuală? 

71. NOTA DE PLATĂ 



Singurătatea, 

1-a determinat pe Dumnezeu să creeze, 
o Lume, 

pe care nu cred că şi-ar fi dorit-o niciodată. 

Să fi fost atât de debusolat şi angoasat, 

încât multe din măreţele Sale realizări, 

par mai degrabă a fi injurii, 

la adresa Existenţei, 

decât biserici sufleteşti, 

gata de întrupare, 

în atomii stelari ai Gândurilor. 

Şi atunci, 

de ce îi lasă pe alţii să plătească, 

nota de plată, 

a Păcatului Originar. 

72. Pocăinţă 



Clovnii frazelor de plumb, 
au fost în cariera lor, 
sfinţii unor icoane, 
pe care nici Păcatul Originar, 
travestit în obligaţie, 

pocăinţă şi plată pentru greşeli imaginare, 
ale nu ştiu căror gene ale înaintaşilor, 
nu-i mai înţelegea. 

Atunci când şi-au schimbat cariera, 
au furat de pe murii reci şi posomorâţi, 
azi ruinaţi, 

ai bisericilor de interese, 
întreaga vopsea a ouălor încondeiate, 
în care pare că s-ar fi aflat, 
Viitorul, 

pentru a-şi acoperi urmele pline de pucioasă, 
care li s-au lipit pe tălpile Destinelor, 
în periplurile dese, 
prin Iadul Conştiinţei de Sine, 
redevenind capabili să iubească din nou, 
oamenii. 

73. PENTRU TOTDEAUNA 



Nu pot să cred, 

că marea greşelilor, 

poate rupe atât de uşor, 

ţărmurile statuii unei Iubiri, 

la care ne-am întâlnit, 

doar odată în Viaţă, 

Eternitatea, 

pe care am rupt-o, 

în două jumătăţi de inimi, 

apoi le-am ascuns, 

în buzunarele rupte, 

ale Destinului, 

şi odată pierdute, 

oricâte alte jumătăţi am găsi, 

nici unele nu se potrivesc, 

cu Eternitatea, 

pe care tocmai am părăsit-o, 

Uitând, 

pentru totdeauna. 

74. Corbi şi amăgire 



Garduri de întrebări ne închid Visele, 
devenite nori de sudoare, 
prelinşi pe cerul unui Destin, 
ce pare al nimănui. 

Regrete vrăjite, 
îşi pierd corporalitatea, 
pentru a se transforma, 
în stafiile unor Doruri, 
ale neînţelesului. 

Corbii nenăscutelor Amăgiri, 

încă se mai rotesc deasupra Speranţelor, 

gata să fie sfâşiate, 

la cea mai mică tresărire de împlinire. 

75. Pustiu şi consolare 



Porturile urmelor pustiite, 
de Iluzia Vieţii, 

par a-şi fi pierdut paşii vapoarelor, 

care le duceau, 

în depărtările adânci, 

din nemurirea fermecătoare, 

a Regăsirii. 

Doar Liberul Arbitru, 

le mai consolează din când în când, 

cu o fărâmă de Speranţă, 

izvorâtă şi ea din Steaua Singurătăţii, 

unei poveşti de iubire, 

a Nimănui. 

76. Existenţă de fum 



Cuvinte de vânt, 

aripi fără zbor, 

regrete zadarnice, 

în Zile care dor, 

Existenţă de fum, 

lacrimi de scrum, 

cenuşă de înţelesuri, 

zodii amare, 

feţe cu priviri neclare, 

întorc roţile de foc, 

ale Deşertăciunii, 

unor Destine aprinse, 

ce vor deveni prin Moarte, 

Torţe ale Mormintelor, 

din sufletele noastre? 

Sau vor lumina stelele regretelor, 
unor iubiri, 

pe care nu le-au înţeles niciodată? 

77. La bursa Credinţei 



Ploi de regrete, 

se scurg pe Adevărul Absolut, 

al Existenţei Liberului Arbitru, 

născând o Lume a suferinţei, 

vărsată-n drumul Destinului, 

unor Iluzii ale Vieţii, 

din nopţile ce par pierdute, 

pe faţa unei Dimineţi a Compromisului, 

dintre nevoie şi necesitate. 

Lacrimi de scrum, 

strigăt surd de patimi, 

ning peste religiile Minciunii, 

troienindu-le sfinţii cucernici ai speculaţiilor, 

cu noi câştiguri surprinzătoare, 

la bursa Credinţei. 

